b'\n_START_ARTICLE_\nBezdoni\xc5\xb3 Julijaus Slovackio gimnazija\n_START_SECTION_\nIstorija\n_START_PARAGRAPH_\nPirmoji mokykla Bezdonyse \xc4\xafkurta 1904\xc2\xa0m. spalio 1 d. Tai buvo pradin\xc4\x97 mokykla, \xc4\xafkurta priva\xc4\x8diame name. Rusijos okupacijos laikotarpyje d\xc4\x97stomoji buvo rus\xc5\xb3 kalba. Tarpukario laikotarpiu mokykloje buvo d\xc4\x97stoma lenk\xc5\xb3 kalba, matematika, gamtos mokslai, istorija, religija. Po Juozapo Pilsudskio mirties 1935\xc2\xa0m. Lenkijos vyriausyb\xc4\x97 pri\xc4\x97m\xc4\x97 sprendim\xc4\x85 Vilniaus vaivadijoje \xc4\xafsteigti 100 mokykl\xc5\xb3, \xc4\xaf s\xc4\x85ra\xc5\xa1\xc4\x85 buvo \xc4\xaftrauktas ir Bezdoni\xc5\xb3 miestelis. Jau 1937\xc2\xa0m. \xc4\xafvyko mokyklos pa\xc5\xa1ventinimo ir atidarymo i\xc5\xa1kilm\xc4\x97s. Mokykla buvo medin\xc4\x97._NEWLINE_1946\xc2\xa0m. i\xc5\xa1 Rusijos atvyko mokytoja Anastasija Sincova. Buvo sudaryto rusi\xc5\xa1kos klas\xc4\x97s. Lenki\xc5\xa1kose klas\xc4\x97se dirbo mokytoja Irena Vasilevska. Pradinei mokyklai vadovavo A. Sincova. Darbo s\xc4\x85lygos buvo sunkios, nebuvo knyg\xc5\xb3, s\xc4\x85siuvini\xc5\xb3. Pamokose buvo naudojamasi laikra\xc5\xa1\xc4\x8diais. 1949\xc2\xa0m. pradin\xc4\x97 mokykla reorganizuota \xc4\xaf septynmet\xc4\x99, o nuo 1962\xc2\xa0m. \xc4\xaf a\xc5\xa1tuonmet\xc4\x99. 1957\xc2\xa0m. mokykloje buvo d\xc4\x97stoma lietuvi\xc5\xb3 kalba. Pirmoji lietuvi\xc5\xb3 kalbos mokytoja buvo Elena Slabodait\xc4\x97._NEWLINE_1968\xc2\xa0m. pastatyta m\xc5\xabrin\xc4\x97 mokykla. Atgimimo laikotarpyje 1989\xc2\xa0m. 10 vaik\xc5\xb3 parei\xc5\xa1k\xc4\x97 nor\xc4\x85 mokytis klas\xc4\x97se d\xc4\x97stoma lenk\xc5\xb3 kalba. Pirmieji \xc5\xbeingsniai buvo sunk\xc5\xabs. 1992\xc2\xa0m. atsiskyr\xc4\x97 mokykla su lietuvi\xc5\xb3 d\xc4\x97stoma kalba. Padaug\xc4\x97jo mokini\xc5\xb3 lenki\xc5\xa1kose klas\xc4\x97se. 1997\xc2\xa0m. lapkri\xc4\x8dio 19 d. Vilniaus rajono savivaldyb\xc4\x97s taryba mokyklai suteik\xc4\x97 Julijaus Slovackio vard\xc4\x85. 1998\xc2\xa0m. mokykla gavo vidurin\xc4\x97s mokyklos status\xc4\x85. 2015 m. po akreditacijos gavo gimnazijos status\xc4\x85.'